CELEX: C2005/057/44
Language: el
Date: 2005-03-05 00:00:00
Title: Υπόθεση T-461/04: Προσφυγή της Imagination Technologies Ltd κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), ασκηθείσα την 1η Δεκεμβρίου 2004

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/26
            
         Προσφυγή της Imagination Technologies Ltd κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), ασκηθείσα την 1η Δεκεμβρίου 2004
   (Υπόθεση T-461/04)
   (2005/C 57/44)
   Γλώσσα διαδικασίας: η αγγλική
   Η Imagination Technologies Ltd, με έδρα το Hertfordshire (Ηνωμένο Βασίλειο), εκπροσωπούμενη από τον M. Edenborough, barrister, και τους Brownlow και N. Jenkins, solicitors, άσκησε την 1η Δεκεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών επί της υποθέσεως 108/2004-2
            
         
               —
            
            
               να ακυρώσει την από 12 Σεπτεμβρίου 2003 απόφαση του εξεταστή
            
         
               —
            
            
               να αναπέμψει την υπ' αριθ. 2 396 075 αίτηση καταχωρίσεως κοινοτικού σήματος στο Γραφείο ή, εναλλακτικώς, στο τμήμα προσφυγών για περαιτέρω εξέταση
            
         
               —
            
            
               να καταδικάσει το Γραφείο στα δικαστικά έξοδα της προσφεύγουσας σε σχέση με την παρούσα προσφυγή και την ενώπιον του τμήματος πρoσφυγών προσφυγή καθώς και την ενώπιον του εξεταστή διαδικασία.
            
         Λόγοι ακυρώσεως και κύρια επιχειρήματα
   
               Κοινοτικό σήμα προς καταχώριση:
            
            
               Το λεκτικό σήμα «PURE DIGITAL» για αγαθά και υπηρεσίες των κατηγοριών 9 και 38 (ηλεκτρικές και ηλεκτρονικές συσκευές προς χρήση από συστήματα ψυχαγωγικών πολυμέσων, συσκευές μαγνητοσκοπήσεως, προμήθεια τηλεπικοινωνιακού υλικού για την πρόσβαση σε ηλεκτρονικές βάσεις δεδομένων και στο διαδίκτυο …) – αίτηση αριθ. 2 396 075
            
         
               Απόφαση του εξεταστή:
            
            
               Απόρριψη της αιτήσεως
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι ακυρώσεως:
            
            
               Παράβαση του άρθρου 7, παράγραφος 1, στοιχεία β' και γ' του κανονισμού 40/94 του Συμβουλίου.